曹仁熙畫水壁
作者：晁說之
朝代：宋

paragraphs: 夫子在川上，悠然嘆所逝。
見逝不見水，身與水不二。
天維及地軸，去矣不可制。
日月徒勞勞，出入丈赤地。
莫言此身微，久圍待經濟。
或指波濤觀，姑在蹄涔內。
後人不及門，有口安足議。
劣得蒙荘周，動與呂梁會。
肇公識前波，不共後波繫。
龐公橋柱流，奔湍是誰事。
熟誇觀濤者，八月吳儂戲。
瞪目不敢瞬，睫軟蛟鼉噬。
多謝曹仁熙，筆端落妙意。
欲採甓社珠，於此觀粲翠。